Руй Патрисио

Руй Педро дош Сантош Патрисио (, 1988 оны хоёрдугаар сарын 15-нд Марразеш хотод төрсөн) — Португалын хөлбөмбөгчин бөгөөд Спортинг болон Португалын шигшээд тоглодог.
Замнал
Патрисио довтлогч болохоор анх хичээллэсэн ч Спортингийн бүлгэм хаалгачаар 11 настайгаас нь бэлтгэжээ. Анхны гараа, 2006 оны арваннэгдүгээр сарын 19-нд лигт Маритимог ялахад (1:0) Рикардог сэлгэн 15 минут тоглохдоо торгуулийн цохилтыг хааж байв.

2007-2008 он, Рикардо Реал Бетист шилжихэд Патрисио гараанд, Тиаго, Владимир Стойкович нар сэлгээнд байхаар тогтов. 2007 оны арваннэгдүгээр сарын 27-нд Аваргуудын лигт анх гараалахдаа Манчестер Юнайтедад ялагдав (1:2).

Патрисиод италийн Интер Милан санал тавихад Спортинг татгалзаж байлаа.Djaló double steers Sporting success; UEFA.com, 16 August 2008

2009 оны наймдугаар сарын 4, Аваргуудын лигийн сонгоны гурвын даваанд Спортинг Твентег () мултлав. Дэлгэрүүлбэл, айлын талбайд хаалгач Патрисио 94 дэх минутанд булангийн цохилтоор ирсэн бөмбөгийг мөргөн тэнцэтгэж (1:1) аврагдсан түүхтэй.

2012 оны арванхоёрдугаар сарын 20-нд Спортингийн шилдэг тоглогчоор хоёр дахиа нэрлэгдэв.; Forum SCP, 16 December 2011 ; Record, 20 December 2012 
Шигшээ
Патрисио 2008 оны нэгдүгээр сарын 29-нд Португал, Италийн нөхөрсөг тоглолтод (1:3) бүрэлдэхүүнд анх багтжээ. Улмаар тавдугаар сарын 12-нд 2008 оны ЕАШТ-д оролцох бүрэлдэхүүнд сонгогдсон боловч талбайд гаралгүй байсаар тэмцээнийг дуусгав.

2010 оны ДАШТ-д урьдчилсан 30 нэрсийн жагсаалтад багтавч 24-т багтаагүй юм.Release list of up to 30 players; FIFA.com 2010 оны арваннэгдүгээр сарын 17-нд Испанийг нөхөрсөг тоглолтод хожиход (4:0) Патрисио анхны гараагаа хийжээ.

Евро-2012 тэмцээний сонгон болон шигшээ тоглолтуудад Эдуардо Карвальютой ээлжлэн гараалж байв. 
Амжилт
 Португалын цомын эзэн (2): 2007, 2008
 Португалын супер цомын эзэн (2): 2007, 2008
 Португалын супер цомын дэд байр (2): 2008, 2009
Эшлэл

 Холбоос 
 Руй Патрисио - Спортинг
 Профайл - Transfermarkt.de
 Үзүүлэлт - Zerozero

Ангилал:Португалын шигшээ багийн хөлбөмбөгчин
Ангилал:Хөлбөмбөгийн хаалгач
Ангилал:Спортинг лигийн тоглогч
Ангилал:2008 оны хөлбөмбөгийн ЕАШТ-д оролцогч
Ангилал:2012 оны хөлбөмбөгийн ЕАШТ-д оролцогч
Ангилал:Португалчууд
Ангилал:1988 онд төрсөн